《苏武慢 八首》
明代·林鸿

北垄耕云，南溪钓月，此是野人生计。山鸟能歌，江花解语，无限生坤生意。

荷锸归来，担簦閒眺，风景又还光霁。算人生、奔走如狂，万事不如沈醉。

细看来、聚蚁功名，战蜗事业，毕竟又成何济。有分林塘，无心钟鼎，誓与渔樵深契。

石上酒醒，竹间茶熟，别是水云风味。顺吾生、素位而行，造化任他儿戏。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。